
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2020. gada 14. jūlija noteikumos Nr. 445 "Kārtība, kādā iestādes ievieto informāciju internetā"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Deklarācija par Ministru kabineta iecerēto darbību
Apraksts
Deklarācijas par Andra Kulberga vadītā Ministru kabineta iecerēto darbību 15. punkts.
Atbilstoši tam Ministru kabineta 2026. gada 27. jūlija rīkojuma Nr. 449 "Par Valdības rīcības plānu Deklarācijas par Andra Kulberga vadītā Ministru kabineta iecerēto darbību īstenošanai" (turpmāk - Valdības rīcības plāns) pielikuma 15.1. pasākuma 3. darbības rezultāts.
1.2. Mērķis
Mērķa apraksts
Kārtībā, kādā iestādes ievieto informāciju internetā, paredzēt noteiktas informācijas par veiktajiem iepirkumiem pieejamību iestāžu oficiālajās tīmekļvietnēs līdz spēkā stāsies attiecīgi grozījumi Publisko iepirkumu likumā.
Spēkā stāšanās termiņš
01.01.2027.
Pamatojums
Paredzēts, ka pienākums nodrošināt noteiktas informācijas pieejamību ir noteikts no 2027. gada 1. janvāra, tādējādi arī nodrošinot samērīgu sagatavošanās laiku, kas nepieciešams minētā pienākuma izpildei.
1.3. Pašreizējā situācija, problēmas un risinājumi
Pašreizējā situācija
Deklarācijas par Andra Kulberga vadītā Ministru kabineta iecerēto darbību 15. punkta 2. teikums paredz: "uzsāksim datu publiskošanu par noslēgtajiem iepirkumu līgumiem, veiktajiem grozījumiem, līgumu summu izmaiņām, lai valdībai un sabiedrībai būtu pieejama informācija par aktuālo līgumu summām".
Atbilstoši Valdības rīcības plāna 15.1. pasākuma ietvaros paredzēts izstrādāt grozījumus Ministru kabineta 2020. gada 14. jūlija noteikumos Nr. 445 "Kārtība, kādā iestādes ievieto informāciju internetā" (turpmāk - MKN 445), lai nodrošinātu informācijas par noslēgtajiem iepirkuma līgumiem, to grozījumiem un izpildi publisku pieejamību līdz 2028. gada 1. janvārim, kad spēkā stāsies attiecīgi grozījumi Publisko iepirkumu likumā.
MKN 445 nosaka kārtību, kādā iestādes ievieto informāciju internetā, t.sk. iestādes oficiālajā tīmekļvietnē. Šobrīd atbilstoši minēto noteikumu III nodaļā ir noteikts iestādes oficiālās tīmekļvietnes struktūra un saturs, t.sk. noteikts, ka tās oficiālajai tīmekļvietnei ir vismaz šādas sadaļas: 1) "Par mums"; 2) "Kontakti"; 3) "Aktualitātes"; 4) "Darbības joma"; 5) "Pakalpojumi"; 6) "Publikācijas un pārskati"; 7) "Sabiedrības līdzdalība"; 8) "Budžets"; 9) "Īpašumi", ar noteikta satura informāciju.
Saskaņā ar Informācijas atklātības likuma 1. panta 4. punktu iestāde (t.i., arī MKN 445 izpratnē) ir publiska persona, tās institūcija vai amatpersona, kā arī persona, kas īsteno tai deleģētos valsts pārvaldes uzdevumus, ja šī persona informācijas apritē ir saistīta ar attiecīgo uzdevumu izpildi. Ievērojot minēto, MKN 445 attiecas gan uz tiešā pārvaldes iestādēm, gan arī pastarpinātās pārvaldes (t.i., atvasinātu publisku personu) iestādēm.
Problēmas un risinājumi
Problēmas apraksts
Šobrīd atbilstoši Publisko iepirkumu likuma 60.1 panta regulējumam Iepirkumu uzraudzības biroja tīmekļvietnē ir pieejama informācija par noslēgtajiem publisko iepirkumu līgumiem un to faktisko izpildi, kas pieejama no paziņojumiem par līguma slēgšanas tiesību piešķiršanu, paziņojumiem par līguma slēgšanas tiesību piešķiršanu attiecībā uz sociālajiem un citiem īpašiem pakalpojumiem, informatīvajiem paziņojumiem par līguma slēgšanas tiesību piešķiršanu, paziņojumiem par izmaiņām līguma darbības laikā vai paziņojumiem par līguma izpildi - https://info.iub.gov.lv/contracts-register. Vienlaikus šī informācija ir pieejama tikai par iepirkumiem, uz ko attiecas minēto paziņojumu publikācijas pienākums.
Ievērojot apstiprinātās publisko iepirkumu sistēmas reformas konceptu, lai būtu iespējams nodrošināt plašāku publisko iepirkumu sistēmas pārraudzību un analītiku, kā arī publisko izdevumu izsekojamību, tika paredzēts, paplašināt sniedzamo un pieejamo datu apjomu attiecībā uz publiskajiem iepirkumiem kopumā un īpaši tiem iepirkumiem, kas tiek veikti līdz likumā noteiktajām robežvērtībām jeb par tā sauktajiem zemsliekšņu iepirkumiem.
2026. gada 14. maijā Saeimā tika pieņemti grozījumi Publisko iepirkumu likumā[2], ar kuriem tiek uzsākta pakāpeniska publisko iepirkumu sistēmas reformas ieviešana. Tajā skaitā, paplašinot publisko iepirkumu datu pieejamību, Publisko iepirkumu likuma 9.3 panta regulējums (būs spēkā tikai no 2028. gada 1. janvāra) nosaka pienākumu attiecībā uz datu pieejamību par faktiskajiem izdevumiem par veiktajiem iepirkumiem un līgumu izpildi, t.i., paredzēts, ka pasūtītājs ne vēlāk kā līdz kalendāra gada ceturksnim sekojošā mēneša pēdējam datumam publikāciju vadības sistēmā ziņo par visiem ceturkšņa izdevumiem attiecībā uz veiktajiem iepirkumiem un noslēgtajiem iepirkuma līgumiem, publicējot vismaz šādu informāciju par maksājumiem un līgumiem: 1) piegādātājs vai līgumslēdzēja puse, tās reģistrācijas numurs; 2) iepirkuma priekšmets; 3) iepirkuma līguma numurs, līgumcena, līguma izpildes termiņš (ja ir noslēgts iepirkuma līgums); 4) samaksātā summa; 5) maksājuma datums vai pēdējā maksājuma datums, ja informācija tiek sniegta par vairākiem apkopotiem maksājumiem.
Minētā regulējums spēkā stāšanās nosacījums paredzēts, ņemot vērā Iepirkumu uzraudzības birojam un pasūtītājiem nepieciešamo laiku pielāgojumu veikšanai, lai informācija varētu tikt nodota iespējami automātiski starp dažādām sistēmām, piemēram, izmantojot API saskarnes (Application Programming Interface), automatizētus scenārijus vai drošus datu eksporta/importa risinājumus, kas novērstu manuālu datu ievadi un līdz ar to saistīto administratīvo slogu pasūtītājiem. 
Deklarācijas par Andra Kulberga vadītā Ministru kabineta iecerēto darbību 15. punkta 2. teikums paredz: "uzsāksim datu publiskošanu par noslēgtajiem iepirkumu līgumiem, veiktajiem grozījumiem, līgumu summu izmaiņām, lai valdībai un sabiedrībai būtu pieejama informācija par aktuālo līgumu summām". Ar Valdības rīcības plānu minētais tiek precizēts: "paredzēt informācijas publiskošanu par noslēgtajiem iepirkumu līgumiem, sākot no pirmā eiro, un to faktisko izpildi". Ievērojot minēto, līdz spēkā stāsies iepriekš minētie grozījumi Publisko iepirkumu likumā, ir nepieciešams paredzēt pienākumu iestādēm nodrošināt informācijas publiskošanu par par veiktajiem iepirkumiem, to faktisko izpildi.

[1] https://likumi.lv/ta/id/368564-grozijumi-publisko-iepirkumu-likuma
Risinājuma apraksts
Projekts paredz grozījumus MKN 445, papildinot noteikumus ar jaunu 20.9.1 apakšpunktu un nosakot, ka iestādes oficiālajai tīmekļvietnei ir sadaļa "Publiskie iepirkumi", kurā ne vēlāk kā līdz kalendāra gada ceturksnim sekojošā mēneša pēdējam datumam iekļauj informāciju par visiem ceturkšņa izdevumiem attiecībā uz Publisko iepirkumu likuma ietvaros veiktajiem iepirkumiem un noslēgtajiem iepirkuma līgumiem, publicējot vismaz šādu informāciju par maksājumiem un līgumiem:
1) piegādātājs vai līgumslēdzēja puse, tās reģistrācijas numurs;
2) iepirkuma priekšmets;
3) iepirkuma līguma numurs un noslēgšanas datums, līgumcena, līguma izpildes termiņš (ja ir noslēgts iepirkuma līgums);
4) samaksātā summa;
5) maksājuma datums vai pēdējā maksājuma datums, ja informācija tiek sniegta par vairākiem apkopotiem maksājumiem.
Ja iestādes tīmekļvietnes sadaļā iekļaujamā informācija saskaņā ar ārējiem normatīvajiem aktiem ir ievietota citas iestādes tīmekļvietnē vai pieejama atvērto datu portālā, attiecīgajā sadaļā informāciju var neievietot, bet norādīt saiti uz attiecīgo tīmekļvietni vai datu bāzi.
Publicējamā informācija attiecas uz visiem uz Publisko iepirkumu likuma ietvaros veiktajiem iepirkumiem neatkarīgi līgumcenas jeb darījumiem sākot no 0,01 euro, t.sk. arī iepirkumiem, kuriem piemērojams likumā noteiktās procedūras un obligātie paziņojumi un to piemērošanas robežvērtības. Vienlaikus minētais pienākums neattiecas uz darījumiem, kas atbilst Publisko iepirkumu likumā noteiktajiem likuma piemērošanas izņēmumiem, t.i., kas noteikti Publisko iepirkumu likuma 3. un 4. pantā. Tāpat n​oteiktais regulējums neattiecas uz iepirkumiem, kas veikti Sabiedrisko pakalpojumu sniedzēju iepirkumu likuma ietvaros vai Aizsardzības un drošības jomas iepirkumu likuma ietvaros.
Ņemot vērā, ka, publicējot informāciju, ja ir noslēgts iepirkuma līgums, ir jānorāda iepirkuma līguma numurs un noslēgšanas datums, līgumcena, līguma izpildes termiņš, tad līguma grozījumu gadījumā tiek norādīta grozītā līguma summa un līguma izpildes termiņš, kā arī datums, kad līguma grozījumi ir apstiprināti.
Salāgojot regulējumu ar Ministru kabineta 2023. gada 24. oktobra noteikumiem Nr. 605 "Iepirkuma un koncesijas procedūras paziņojumu noteikumi" un Publisko iepirkumu likumā noteikto definīciju terminam "līgumcena", kā arī lai nodrošinātu iespējamu datu salīdzināšanu, samaksātā summa norādāma kā monetārā vērtība (bez pievienotā vērtības nodokļa).
Papildus paredzēts MKN 445 pārejas regulējums attiecībā uz minēto pienākumu izpildi, proti, noteikts, ka informācija ir jāpublicē par izdevumiem, kas veikti no 2027. gada 1. janvāra, t.sk. tas ietvers arī informāciju par iepirkumu līgumiem, kas noslēgti pirms minētā datuma, ja 2027. gadā līguma ietvaros tiks veikti maksājumi, un informācija par 2027. gada ceturto ceturksni ir jāpublicē ne vēlāk kā līdz 2028. gada 31. janvārim un jāsaglabā līdz 2028. gada pirmā ceturkšņa beigām. Iestādes tīmekļvietnē ir publicējama aktuālā informācija, t.i., aktuālā ceturkšņa informācija.
Papildus iestādēm paredzēts pienākums ne vēlāk kā līdz 2027. gada 30. aprīlim paziņot Iepirkumu uzraudzības birojam tiešo saiti uz attiecīgās tīmekļvietnes sadaļu ar minēto informāciju par iestādes veiktajiem iepirkumiem un noslēgtajiem iepirkuma līgumiem.
Problēmas apraksts
MKN 445 55. punktā noteikts, ka izmantojot lietojumprogrammu saskarnes, platforma, pamatojoties uz savstarpēju vienošanos starp datu turētāju un Valsts kanceleju, iegūst datus: 1) no Valsts reģionālās attīstības aģentūras Elektronisko iepirkumu sistēmas – datus par publiskajiem iepirkumiem; 2) no Valsts reģionālās attīstības aģentūras – valsts pārvaldes pakalpojumu portāla www.latvija.gov.lv pakalpojumu katalogā iekļauto pakalpojumu aprakstu datus.
Minētās normas ir nepieciešams tehniski precizēt, ņemot vērā Valsts reģionālās attīstības aģentūras nosaukuma maiņu uz Valsts digitālās attīstības aģentūru, kā arī Elektronisko iepirkumu sistēmas institucionālo funkciju sadalījuma izmaiņas.
Risinājuma apraksts
Projekts paredz tehniskus grozījumus MKN 445 55.2. apakšpunktā, precizējot Elektronisko iepirkumu sistēmas datu turētāja institucionālo piederību, kā arī tehniskus grozījumus MKN 445 55.3. apakšpunktā, vārdus "Valsts reģionālās attīstības aģentūras" aizstājot ar vārdiem "Valsts digitālās attīstības aģentūras".
Papildus, atbilstoši Valsts kancelejas sniegtajai informācijai, ka pašlaik attiecībā uz MKN 445 55. punktā minētajiem datu avotiem Valsts kancelejas rīcībā nav atsevišķu savstarpēju vienošanos par datu izmantošanu valsts un pašvaldību iestāžu tīmekļvietņu vienotās platformas vajadzībām, precizēta MKN 445 55. punkta ievaddaļa, svītrojot teksta daļu par atsauci uz vienošanos.
Vai ir izvērtēti alternatīvie risinājumi?
Jā
Apraksts
Projekta izstrādē ir vērtēti noteiktās informācijas publiskošanas alternatīvie risinājumi, t.sk. iespējama tās centralizēta nodrošināšana pirms 2028. gada 1. janvāra, bet to īstenošana nav iespējama, ņemot vērā tehnisko risinājumu izstrādei un ieviešanai nepieciešamos termiņus.
Vai ir izvērtēts prasību un izmaksu samērīgums pret ieguvumiem?
Jā
Apraksts
Publisko iepirkumu faktisko izdevumu atspoguļošana sabiedrības interesēs ir būtisks elements valsts pārvaldes atklātības, nodokļu maksātāju naudas efektīvas izmantošanas un korupcijas risku mazināšanas nodrošināšanā:
- sabiedrībai ir tiesības zināt, vai sākotnēji noslēgtais līgums atbilst gala izmaksām, jo iepirkumu līgumu grozījumi nereti sadārdzina projektus.
- atklātība par katru iztērēto eiro mazina aizdomas par līdzekļu izšķērdēšanu vai korupciju.
- tas ļauj sabiedrībai un pētniekiem izvērtēt, vai publiskie līdzekļi ir snieguši gaidīto sociālo un ekonomisko atdevi.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
Ņemot vērā, ka projekts neatbilst minētajiem kritērijiem (projekts paredz tikai noteiktas informācijas ātrāku publisku pieejamību), sabiedrības līdzdalības kārtība tā izstrādē netiek piemērota.
Papildus projekts un tā anotācija būs publiski pieejams Vienotajā tiesību aktu projektu izstrādes un saskaņošanas portālā tā publiskajā daļā.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Iestādes, t.sk. tiešās pārvaldes iestādes un atvasinātās publiskās personas, un tiešās pārvaldes iestāžu un atvasināto publisko personu padotībā esošās institūcijas, uz ko attiecas MKN 445 regulējums un tiek veikti iepirkumi atbilstoši Publisko iepirkumu likumam.
Iepirkumu uzraudzības birojs
7.2. Administratīvo izmaksu monetārs novērtējums
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Iestādes, t.sk. tiešās pārvaldes iestādes un atvasinātās publiskās personas, un tiešās pārvaldes iestāžu un atvasināto publisko personu padotībā esošās institūcijas, uz ko attiecas MKN 445 regulējums un tiek veikti iepirkumi atbilstoši Publisko iepirkumu likumam.
	palielinās
Vērtības nozīme:
	19,01
2025.gada vienas stundas darbaspēka izmaksas pa darbības veidiem (Valsts pārvalde un aizsardzība, obligātā sociālā apdrošināšana) - https://data.stat.gov.lv/pxweb/lv/OSP_PUB/START__EMP__DI__DIS/DIS010/table/tableViewLayout1/.
	8,00
Pieņēmums, kas varētu būt vidēji atkarībā no iestādes datu informācijas apstrādei un publikācijai nepieciešamā laika.
	2 308
Atbilstoši Uzņēmumu reģistra Publisko personu un iestāžu datubāzei visas reģistrētās (aktuālās) iestādes.
	4,0
Atbilstoši MKN 445 paredzētajam regulējumam informāciju publicē līdz kalendāra gada ceturksnim sekojošā mēneša pēdējam datumam iekļauj informāciju par visiem ceturkšņa izdevumiem.
	1 404 002,56
	Aprēķins ir veikts, ņemot vērā aktīvo pasūtītāju datus, vienlaikus darījumus, īpaši tā saukto zemsliekšņu iepirkumu līmenī, var veikt faktiski jebkurš pasūtītājs.
MKN 445 noteiktais pienākums attiecas, ja attiecīgajā ceturksnī ir veikti izdevumi, t.i., maksājumi, attiecībā uz veiktajiem iepirkumiem un noslēgtajiem iepirkuma līgumiem.
Turklāt jāņem vērā, ka projektā paredzētās informācijas publicēšana jau 2027. gadā var tikt veikta izmantojot automatizētus scenārijus vai drošus datu eksporta/importa risinājumus (ja tie ir iestādes rīcībā), tādējādi mazinot manuālu datu ievadi un līdz ar to saistīto administratīvo slogu.
Vienlaikus ar projektā noteiktā pienākuma izpildi uzliktais administratīvais slogs ir samērojams ar noteiktās informācijas pārskatāmību sabiedrībai.

	Iepirkumu uzraudzības birojs
	palielinās
Vērtības nozīme:
	19,01
2025.gada vienas stundas darbaspēka izmaksas pa darbības veidiem (Valsts pārvalde un aizsardzība, obligātā sociālā apdrošināšana) - https://data.stat.gov.lv/pxweb/lv/OSP_PUB/START__EMP__DI__DIS/DIS010/table/tableViewLayout1/.
	8,00
Pieņēmums, kas varētu būt nepieciešams visu iestāžu saņemtās informācijas apstrādei.
	1
Publikāciju veic Iepirkumu uzraudzības birojs.
	1,0
Atbilstoši MKN 445 paredzētajam regulējumam noteikts, ka iestādēm līdz 2027. gada 30. aprīlim ir jāpaziņo informācija.
	152,08
	Aprēķins ir veikts, ņemot vērā, ka visu iestāžu sniegto informāciju apstrādi būs nepieciešams veikt vienu reizi.

	Iestādes, t.sk. tiešās pārvaldes iestādes un atvasinātās publiskās personas, un tiešās pārvaldes iestāžu un atvasināto publisko personu padotībā esošās institūcijas, uz ko attiecas MKN 445 regulējums un tiek veikti iepirkumi atbilstoši Publisko iepirkumu likumam.
	palielinās
Vērtības nozīme:
	19,01
2025.gada vienas stundas darbaspēka izmaksas pa darbības veidiem (Valsts pārvalde un aizsardzība, obligātā sociālā apdrošināšana) - https://data.stat.gov.lv/pxweb/lv/OSP_PUB/START__EMP__DI__DIS/DIS010/table/tableViewLayout1/.
	0,17
Pieņēmums, kas varētu būt nepieciešams informācijas nosūtīšanai.
	2 308
Atbilstoši Uzņēmumu reģistra Publisko personu un iestāžu datubāzei visas reģistrētās (aktuālās) iestādes.
	1,0
Atbilstoši MKN 445 paredzētajam regulējumam noteikts, ka iestādēm līdz 2027. gada 30. aprīlim ir jāpaziņo informācija.
	7 458,76
	Aprēķins ir veikts, ņemot vērā MKN 445 noteikto, ka iestāde ne vēlāk kā līdz 2027. gada 30. aprīlim Iepirkumu uzraudzības birojam paziņo tiešo saiti uz tīmekļvietnes sadaļu, kurā publicēta informāciju par visiem ceturkšņa izdevumiem attiecībā uz veiktajiem iepirkumiem un noslēgtajiem iepirkuma līgumiem.
Pienākums izpilde ir paredzēta vienu reizi, kā arī šādas minimālās informācijas sagatavošanas un nosūtīšanas laiku.

	Kopā
	1 411 613,40
	


7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Jā
	Projektā paredzētās informācijas publicēšana jau 2027.gadā var tikt veikta izmantojot automatizētus scenārijus vai drošus datu eksporta/importa risinājumus, ja tie jau ir iestādes rīcībā, tādējādi mazinot manuālu datu ievadi un līdz ar to saistīto administratīvo slogu.
Lai nodrošinātu pasūtītāja datu par faktiskajiem izdevumiem par veiktajiem iepirkumiem un līgumu izpildi publicēšanu atbilstoši Publisko iepirkumu likuma 9.3 pantam (spēkā no 2028.gada 1.janvāra) publikāciju vadības sistēmā, minētā informācija vismaz daļēji no pasūtītāja puses arī būs jāievada manuāli, ja tā rīcībā nebūs izstrādāti automatizēti scenāriji vai droši datu eksporta risinājumi.

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Projekta izpildei nepieciešamais finansējums precizējams pēc tehniskā risinājuma un, ja nepieciešams, informācijas sistēmu pielāgojumu apjoma noteikšanas. Projekta izpildē iesaistītās institūcijas to realizēs esošā finansējuma ietvaros.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

